અમદાવાદ-ઉદેપુર હાઈવે પર આજે બપોરના સમયે પાંચ જેટલી અમદાવાદની યુવતીઓએ વાહનચાલકો પાસેથી ઉઘરાણુ કરી હોવાની જાણ કેટલાક લોકોએ ૧૮૧ હેલ્પલાઈન નંબર ઉપર કરતાં ૧૮૧ની ટીમ તેમજ એ ડિવિઝન પોલીસ તાત્કાલીક મોતીપુરા પહોંચ્યા હતા અને ત્યાંથી તેમની અટકાયત કરી એ ડિવિઝન પોલીસ લઈ ગઈ હતી, જેમાં ત્રણેય સગીર વયની યુવતીઓ હતી જ્યારે અન્ય બેમાંથી એકનું નામ અંજુબેન કમલભાઈ બારોટ તેમજ પુજાબેન રમેશભાઈ બારોટ જણાવ્યુ હતું અને તેઓ બારોટ હોઈ તેમનું કામ માંગણું કરવાનું હોઈ, તેઓ આ કામગીરી કરી રહ્યા હોવાનું પોલીસને જણાવ્યુ હતું.